CELEX: 62010CN0619
Language: sk
Date: 2010-12-29 00:00:00
Title: Vec C-619/10: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 29. decembra 2010 — Trade Agency Ltd/Seramico Investments Ltd

5.3.2011   
            
            
               SK
            
            
               Úradný vestník Európskej únie
            
            
               C 72/15
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 29. decembra 2010 — Trade Agency Ltd/Seramico Investments Ltd
   (Vec C-619/10)
   2011/C 72/25
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobkyňa: Trade Agency Ltd
   
      Žalovaná: Seramico Investments Ltd
   
      Prejudiciálne otázky
   
   
               1.
            
            
               Pokiaľ je k rozhodnutiu súdu iného štátu priložené osvedčenie uvedené v článku 54 nariadenia č. 44/2001 (1), ale napriek tomu žalovaný namieta, že žaloba podaná v štáte, ktorý vydal rozhodnutie, mu nebola doručená, je súd vykonávajúceho členského štátu v rámci preskúmania dôvodu zamietnutia podľa článku 34 ods. 2 nariadenia č. 44/2001 oprávnený sám preveriť, či informácie uvedené v osvedčení sú v súlade s dôkazmi? Je takáto široká právomoc súdu vykonávajúceho členského štátu v súlade so zásadou vzájomnej dôvery vo výkon súdnictva uvedenej v odôvodneniach č. 16 a 17 nariadenia č. 44/2001?
            
         
               2.
            
            
               Je súdne rozhodnutie, vydané v neprítomnosti žalovaného, ktorým sa rozhodlo o veci samej, bez posúdenia predmetu žaloby a žalobných dôvodov, a ktoré neobsahuje tvrdenie o dôvodnosti žaloby, v súlade s článkom 47 Charty a neporušuje právo žalovaného na to, aby jeho záležitosť bola spravodlivo prejednaná, ktoré je zaručené týmto článkom?
            
         
      (1)  Nariadenie Rady(ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).